kapil , Aswin
కపిల్‌ రికార్డును సమం చేసిన అశ్విన్‌
మొహాలీ: ఇంగ్లండ్‌తో మొహాలీలో జరుగుతున్న మూడవ టెస్టులో టీమిం డియా స్టార్‌ స్పిన్నర్‌ అశ్విన్‌ మరో అరుదైన ఘనతను సాధించాడు. టీమిండియా మాజీ కెప్టెన్‌,ఆల్‌ రౌండర్‌ కపిల్‌దేవ్‌ రికార్డను సమం చేశాడు.టీమిండియా జట్టులోని ఆల్‌ రౌండర్‌గా అరంగేట్రం చేసిన అశ్విన్‌ బౌలింగ్‌లో పాటు బ్యాటింగ్‌లోకూడా సత్తా చాటుతున్న విషయం తెలి సిందే. కాగా ముఖ్యంగా లోయర్‌ ఆర్డర్‌లో భారత జట్టు ఇన్నింగ్స్‌ల్లో కీలక పాత్ర పోషిస్తున్నాడు.తమిళనాడుకు చెందిన ఈ ఆల్‌రౌండర్‌ తాజాగా మరో రికార్డుకు చేరుకున్నాడు.టెస్టుల్లో ఒక కాలెండర్‌ ఇయర్‌లో 50 వికెట్లు తీసుకోవడంతో పాటు 500 పైగా పరుగులు సాధించిన రెండవ ఆటగాడిగా అశ్విన్‌ మరో ఘనత అందుకున్నాడు.టీమిండియా మాజీ కెప్టెన్‌, ఆల్‌రౌండర్‌ కపిల్‌దేవ్‌ 1979లో 619 పరుగులు,74 వికెట్లు తీసుకున్నాడు. కాగా 1983లో 579 పరుగులు,75 వికెట్లు తీసుకుని రెండుసార్లు ఈ ఫీట్‌ని సాధించాడు.ప్రపంచ వ్యాప్తంగా చూస్తే ఈ ఘనతను కేవలం ఏడుగురు ఆటగాళ్లు సాధించారు.ఇంగ్లండ్‌కు చెందిన ఇయాన్‌ బోథమ్‌ రెండుసార్లు, దక్షిణాఫ్రికాకు చెందిన షాన్‌ పోల్లాక్‌ రెండుసార్లు, ఆస్ట్రేలి యాకు చెందిన మిచెల్‌ జాన్సన్‌,న్యూజిలాండ్‌కు చెందిన డానియల్‌ వెటోరి,ఇంగ్లండ్‌కు చెందిన అండ్రూ ప్లింటాప్‌లు మిగతా అయిదుగురిలో ఉన్నారు.కాగా మొహాలీ టెస్టు తొలి ఇన్నింగ్స్‌లో ఆదివారం ఆట ముగిసే సమయానికి అశ్విన్‌ 57 పరుగులతో నాటౌట్‌గా క్రీజులో ఉన్నాడు.దీంతో అశ్విన్‌ 56 వికెట్లు తీసుకుని 530 పరుగులు నమోదు చేశాడు.ఇక 6 వికెట్లకు 271 పరుగుల ఓవర్‌ నైట్‌తో మూడవ రోజు సోమవారం ఆట ప్రారంభించిన టీమిండియా జట్టు 301 పరుగుల వద్ద అశ్విన్‌ 72 పరుగుల వ్యక్తిగత స్కోరు వద్ద ఔటయ్యాడు.స్టోక్స్‌ బౌలింగ్‌లో బట్లర్‌కు క్యాచ్‌ ఇచ్చి అశ్విన్‌ పెవిలియన్‌కు చేరాడు. కాగా మొహాలీ టెస్టులో అశ్విన్‌,జడేజా,జయంత్‌ యాదవ్‌లు హాఫ్‌ సెంచరీలతో సత్తా చాటడంతో టీమిండియా తొలి ఇన్నింగ్స్‌లో 417 పరుగులకు ఆలౌటైంది.దీంతో మూడవ టెస్టు తొలి ఇన్నింగ్స్‌లో ఇంగ్లండ్‌పై టీమిండియా 134 పరుగుల ఆధిక్యంలో నిలిచింది.కాగా అంతకు ముందు ఒక కేలండర్‌ ఇయన్‌లో టెస్టు క్రికెట్‌లో 50కి పైగా వికెట్లు,500 పైగా పరుగులు సాధించిన భారత మూడవ క్రికెటర్‌గా,ప్రపంచంలో ఓవరాల్‌గా ఏడవ ఆటగాడిగా అశ్విన్‌ రికార్డు నెలకొల్పాడు.గతంలో 1952లో విసూ మస్కడ్‌,1979,1983లో కపిల్‌దేవ్‌లు ఆ ఘనత సాధించారు. నంబర్‌ వన్‌గా అశ్విన్‌ తాజాగా ఇంగ్లండ్‌తో మొహాలీలో జరుగుతున్న మూడవ టెస్టులో సత్తా కనబరిచి అశ్విన్‌ నంబర్‌ వన్‌ బౌలర్‌గా,నంబర్‌ వన్‌ ఆల్‌ రౌండర్‌గా ఈ రికార్డు నమోదు చేశాడు.తద్వారా విసూ మస్కడ్‌,కపిల్‌దేవ్‌ సరసన నిలిచాడు.టెస్టు ర్యాంకింగ్స్‌లో ప్రస్తుతం నంబర్‌ వన్‌ బౌలర్‌గా,నంబర్‌ వన్‌ ఆల్‌రౌండర్‌గా కొనసాగుతున్నాడు. టెస్టుల్లో అత్యంత వేగంగా 200 వికెట్లు తీసిన తొలి భారత బౌలర్‌గా ప్రపంచంలో రెండవ క్రికెటర్‌గా అశ్విన్‌ ఇది వరకే రికార్డు నెలకొల్పాడు.